[{"text_idx": "#000000", "text": "Viimase kahe kuu jooksul on Keskkonnaamet meie kooli o\u0303pilastele viinud la\u0308bi o\u0303ppeprogrammi \u201cJa\u0308a\u0308tmed ringlusesse\u201d"}, {"text_idx": "#000001", "text": "O\u0303pilastele tutvustati pru\u0308gi sorteerimist, ra\u0308a\u0308giti taaskasutusest ning na\u0308idati materjale, mida pru\u0308gist toota saab."}, {"text_idx": "#000002", "text": "Ma lihtsalt pean oma esimese na\u0308dala Haridusjuhtide Praktikaprogrammi mo\u0303tteid jagama. Olen a\u0308a\u0308retult ta\u0308nulik ministeeriumile, kes vo\u0303imaldas mul selles u\u0308lia\u0308gedas programmis osaleda. Ettevo\u0303te SOL Baltics ( on va\u0308ga avatud ja kaasaegne ettevo\u0303te. Selle lu\u0308hikese aja jooksul olen saanud tunda meeskonnalt ainult positiivset suhtumist. Meeskond, kus iga tiimi liige tegutseb u\u0308histe eesma\u0308rkide nimel kaasates teisi ja olles ise kaasatud. SOL Balticsis ollakse tegelikult ka huvitatud oma klientide rahulolust ning turvatundest. Asutuse juhtkond on innovaatiline ja uutele va\u0308ljakutsetele avatud, seda na\u0308itab juba see, et nad asusid u\u0308hiselt o\u0303ppima mikrokraadiprogrammis."}, {"text_idx": "#000004", "text": "Praktikakohaks on Tallinnas SOL Baltics ja praktikaperiood on 16.01-24.03 2023.a. Sel ajal direktorit koolis ei ole, teda asendab ametlikult o\u0303ppealajuhataja Eve Urgas."}, {"text_idx": "#000005", "text": "Miks otsustas Kristi programmis osaleda: Mulle meeldib meeskonnas olla vo\u0303rdne tiimiliige. Tunnen ennast turvaliselt keskkonnas, kus raamistik ja reeglid on paigas. Hoolin oma to\u0308o\u0308tajatest ja soovin, et nad suudaksid oma to\u0308o\u0308d tehes olla o\u0303nnelikud ning rahulolevad.Praktikalt ootan vo\u0303imalust o\u0303ppida erasektori juhtidelt, kuidas paremini koordineerida meeskonnato\u0308o\u0308d, kuidas meeskonda motiveerida ja kaasata uuendustele, inspireerida oluliste arendustegevuste elluviimisel.Ma soovin la\u0308hemalt tutvuda erasektori personalito\u0308o\u0308 ja va\u0308rbamisega. Lisaks saada praktilisi kogemusi, kuidas enesekindlamalt toime tulla suheldes erinevate huvigruppidega.Oma tegevuses juhindun motost \u201eTee teistele seda, mida sa tahad, et sulle tehakse\u201c ning pu\u0308u\u0308an sellest la\u0308htudes ka oma meeskonda eesma\u0308rgipa\u0308raselt tegutsema panna.Minu jaoks on koolito\u0308o\u0308 protsess, mille olulisteks osapoolteks on o\u0303pilane, o\u0303petaja, perekond ja kogukond, kus ko\u0303igil peab olema vo\u0303imalus areneda ning protsessis kaasa ra\u0308a\u0308kida.Oluline, et o\u0303ppimine ja o\u0303petamine muutuks osapooltele huvitavaks ja meeldivaks kogemuseks. Selleks tuleb koolil olla loov ning teha koosto\u0308o\u0308d paljude erinevate huvigruppidega. Et seda ko\u0303ike saavutada pean oluliseks u\u0308htset meeskonda."}, {"text_idx": "#000006", "text": "Infoks programmist endast:Neli aastat tagasi ka\u0308ivitatud arenguprogrammi eesma\u0308rk on edendada Eesti koolijuhtimise kvaliteeti. Esmalt saavad koolijuhid olla ku\u0308mme na\u0308dalat mo\u0303nes kaasaegse juhtimiskultuuriga organisatsioonis ta\u0308iskohaga praktikal, seeja\u0308rel naaseb osaleja oma kodukooli, kus asub kogutud teadmisi ja ideid rakendama. Programm kestab kokku u\u0308heksa kuud.Eesti suuremad pangad ja tehnoloogiaettevo\u0303tted vo\u0303tavad 2022/23 enda juurde pikale praktikale 13 haridusjuhti u\u0308le Eesti, et nad saaksid uusi teadmisi ja ideid, kuidas veel paremini oma kooli juhtida. Seekordsete praktikantide seas on nii koolijuhte kui o\u0303ppejuhte Tallinna linna, Tartu linna ja riigikoolidest, esmakordselt saadab oma koolijuhi praktikale La\u0308a\u0308ne-Harju vald. Praktikaettevo\u0303tete ringi lisandub kinnisvara korrashoidu ja tugiteenuseid pakkuv SOL Eesti."}, {"text_idx": "#000008", "text": "Oli a\u0308ge pa\u0308ev koos Kerlin Ledisega, kes igapa\u0308evaselt to\u0308o\u0308tab Noarootsi Lokaalis peakokana. Tema juhendamise ja na\u0308puna\u0308idete ja\u0308rgi valmis kolm suurepa\u0308rast rooga, mille valmistamine oli lastele igati jo\u0303ukohane. Laste lemmikuks sai toekas pannileib ehk kanavrapp, mis sai ta\u0308idetud tervisliku rohelise salati ja suitsukanaga. Veel valmis suitsukalasalat toortatraga ja ta\u0308idetud ahjuo\u0303un kaerahelveste, pa\u0308hklite ja jo\u0303hvikatega.Kaalumine, mo\u0303o\u0303tmine ja tu\u0308keldamine vajab veel ja\u0308tkuvalt harjutamist, aga ja\u0308rgmisel aastal oleme juba kindlasti osavamad.Harjutamine teeb meistriks.Aita\u0308h sulle #kerlinledis selle toreda pa\u0308eva eest!"}, {"text_idx": "#000009", "text": "O\u0303pilaskodu lastel ka\u0308is ku\u0308las Ketlin ja o\u0303petas na\u0308onaha puhastamist ja kreemitamist."}, {"text_idx": "#000010", "text": "Lapsed ja noored teavad ja kuulevad so\u0303jateemast palju rohkem, kui me arvame. Koolipsu\u0308hholoog ja Eesti Koolipsu\u0308hholoogide U\u0308hingu esinaine Karmen Maikalu selgitab, kuidas ra\u0308a\u0308kida koolis o\u0303pilastega so\u0303jast."}, {"text_idx": "#000011", "text": "O\u0303petajate, laste ja lapsevanemate jaoks on avatud koolipsu\u0308hholoogide no\u0303uandeliin 1226 (to\u0308o\u0308pa\u0308eviti kl 16-20) ja vene keeles 1227 (teisipa\u0308eviti kl 16-20)."}, {"text_idx": "#000012", "text": "O\u0303pilased teavad ja kuulevad so\u0303jateemast palju rohkem, kui me arvame. Kui me nendega ei ra\u0308a\u0308gi, ja\u0308a\u0308vad nad oma mo\u0303tete ja tunnetega u\u0308ksi."}, {"text_idx": "#000013", "text": "To\u0303ena\u0308oliselt tuleb so\u0303jateemadel juttu iga pa\u0308ev, a\u0308rge va\u0308ltige seda. On oluline, et o\u0303pilased saaksid oma mured va\u0308lja ra\u0308a\u0308kida, muidu ei suuda nad keskenduda o\u0303ppeto\u0308o\u0308le."}, {"text_idx": "#000014", "text": "Mo\u0303ni o\u0303pilane on va\u0308ga murelik, mo\u0303ni viskab to\u0303sise teema u\u0308le hoopis nalja, mo\u0303ni tahab palju ra\u0308a\u0308kida, mo\u0303ni to\u0303mbub endasse. A\u0308ra anna hinnanguid, vaid selgita o\u0303pilastele, et a\u0308revus ja segadus avaldubki erinevalt."}, {"text_idx": "#000015", "text": "Oluline on hoida o\u0303pilastega usalduslikku suhet, olla nendega kontaktis ja pu\u0308u\u0308da mo\u0303ista, mis nende sees toimub. Kuula, mida nad arvavad ja mo\u0303tlevad, mis tunded ja hirmud neil selle teemaga on."}, {"text_idx": "#000016", "text": "Lase o\u0303pilastel ku\u0308sida, a\u0308ra ignoreeri raskeid ku\u0308simusi, anna ku\u0308simustele eakohased vastused. Kui sa mo\u0303nele ku\u0308simusele vastata ei oska, siis nii u\u0308tlegi."}, {"text_idx": "#000017", "text": "Selgita eakohaselt seda, mis toimub. Noorematele o\u0303pilastele vo\u0303id tuua paralleele nende igapa\u0308evaelust \u2013 na\u0308iteks miks mo\u0303ned lapsed norivad teistega tu\u0308li ja mida sellisel puhul teha."}, {"text_idx": "#000018", "text": "Ole oma selgitustes aus ja ra\u0308a\u0308gi faktidest, mitte oletustest. A\u0308ra va\u0308henda so\u0303ja to\u0303sidust, kuid o\u0303pilastega ei peaks arutama ko\u0303iki verised u\u0308ksikasju."}, {"text_idx": "#000019", "text": "Vanemate o\u0303pilastega vo\u0303iks uudiseid vaadata koos ja nendega seeja\u0308rel arutleda, julgustades neid avaldama oma arvamust, tundeid ja ku\u0308simusi."}, {"text_idx": "#000020", "text": "So\u0303jateemal ra\u0308a\u0308kimine vo\u0303ib viia emotsioonid ko\u0303rgeks. Ja\u0308lgi, et teema lo\u0303peks lootusrikka ja positiivse noodiga. Vajadusel vo\u0303id enne muu o\u0303ppeto\u0308o\u0308 juurde asumist teha o\u0303pilastega mo\u0303ne lo\u0303o\u0303gastusharjutuse."}, {"text_idx": "#000021", "text": "Ja\u0308lgi, et so\u0303jateemat ei saaks liiga palju. Normaalne on olla toimuvast mo\u0303jutatud, ent kindlasti on vaja ro\u0303hutada igapa\u0308evaste tegevustega edasimineku ta\u0308htsust. Sa\u0308ilitage nii palju kui vo\u0303imalik kooli igapa\u0308evarutiin ja po\u0308o\u0308rake ta\u0308helepanu toredatele tegevustele, liikuge palju. Rutiin annab turvalisust, positiivsed elamused ja fu\u0308u\u0308siline tegevus toovad a\u0308reval ajal pingelangust ja ro\u0303o\u0303mu."}, {"text_idx": "#000022", "text": "Teravdatud ta\u0308helepanu peab kindlasti po\u0308o\u0308rama nendele o\u0303pilastele, kelle ka\u0308itumises on toimunud mo\u0303ni ootamatu muutus vo\u0303i kes on va\u0308ga kinnised. Ra\u0308a\u0308gi nende o\u0303pilastega individuaalselt, uuri kuidas neil la\u0308heb."}, {"text_idx": "#000023", "text": "O\u0303pilastele tuleb anda turvalisuse ja lootuse tunnet. Neile tuleks kinnitada, et on palju riike ja palju ta\u0308htsaid riigitegelasi, kes teevad iga pa\u0308ev ko\u0303ik selleks, et see so\u0303da kiiresti a\u0308ra lo\u0303petada, kes meid toetavad ja on lubanud meid kaitsta. Ro\u0303huta, et me oleme u\u0308heskoos ja aitame u\u0308ksteist."}, {"text_idx": "#000024", "text": "On oluline anda o\u0303pilastele seda teadmist, et ha\u0308id ja abivalmis inimesi on maailmas palju. Jaga o\u0303pilastega positiivseid lugusid sellest, kuidas seistakse so\u0303ja vastu, kuidas pakutakse abi ja toetust."}, {"text_idx": "#000025", "text": "O\u0303pilastele on va\u0308ga oluline selgitada, et Ukraina so\u0303da ei poolda sugugi ko\u0303ik venelased. Ei ole o\u0303ige o\u0308elda, et venelased tekitasid so\u0303ja, vaid et Vene riigipea tegi seda. Paljud vene rahvusest inimesed ei ole toimuvaga rahul. Vo\u0303ite vaadata o\u0303pilastega nende vene inimeste so\u0303navo\u0303tte, fotosid, videosid, kes va\u0308ljendavad oma toetust Ukrainale, ra\u0308a\u0308kida vene kultuuri rikkusest, vaadata nooremate o\u0303pilastega toredaid vene multifilme. Eriti ta\u0308helepanelik tuleb selle teemaga olla siis, kui klassis on vene rahvusest lapsi, kindlasti tuleb seista selle eest, et ei tekiks rahvusepo\u0303hist kiusamist."}, {"text_idx": "#000026", "text": "O\u0303pilastele abitust ja a\u0308revust aitab va\u0308hendada see, kui nad saavad ise midagi so\u0303jas olevate inimeste toetuseks teha vo\u0303i seda toetust na\u0308idata. Vo\u0303ite o\u0303pilastega u\u0308heskoos Ukraina toetuseks joonistada, teha fotona\u0308itus, kirjutada toetuskirju vo\u0303i luuletusi, teha mo\u0303ni u\u0308ritus, va\u0308ike meeleavaldus vmt."}, {"text_idx": "#000027", "text": "Praegune olukord tekitab a\u0308revust ka ta\u0308iskasvanutes. On oluline endale seda teadvustada ja sellega teadlikult tegeleda. O\u0303petaja ei pea oma a\u0308revust o\u0303pilaste eest varjama, ent o\u0303petaja saab sisendada lootust ja anda o\u0303pilastele eeskuju selles osas, kuidas a\u0308revusega toime tulla. Lastele on oluline na\u0308ha, et ta\u0308iskasvanud saavad hakkama."}, {"text_idx": "#000028", "text": "Haapsalu Viigi Kooli robootikaringis kasutame mitmesuguseid hariduslikke robootikakomplekte (mh Ozobot, Sphero ja Lego), et programmeerida visuaalses programmeerimiskeeles ning ehitada legoroboteid. Robootika arendab ruumilist, loovat ja tehnilist mo\u0303tlemist ning aitab lisaks koosto\u0308o\u0308le o\u0303ppida oma tegevust la\u0308bi mo\u0303tlema ja plaanima."}]